Aalborgs Stifts Adresseavis, 1820-05-17
Indenlandske Efterretninger. Kiøbenhavn. Mandagen den 8de Maj blev paa Exerceerpladsen ved Rosenborg Hauge, i Overværelse af Nationalbankens Repræsentantere, Directeurer og Revisorer, offentligen brændt 4142300 Rbdlr. af de af Nationalbanken udstedte Sedler, hvilken Sum i Maanederne Februar, Marts og April var indkommen paa det ved Bekiendtgiørelse af 4de Febr. d. A. i Banken aabnede Laan. - Ved samme Leilighed bleve tillige opbrændte følgende Summer, for hvilke nye Sedler ere udgivne, nemlig: 8514000 Rbdlr. i diverse Rigsbanksedler, 115087 1/2 Rdlr. i indløste holstenske Skatkammerbeviser, a 2 1/2 Rdlr. Slesvig-holstensk Courant, indløst med samme Dum i Rigsbanksedler, holstenske Laane-Jnstitutsedler, a 5 Rdlr. slesvig holstensk Courant, indløste med 8 Rbd., til den Sum 76668 Rbd.; 6973 Rbd. eller 41838 Rd. dansk Courant, i diverse Courantsedler. - Endelig blev ligeledes opbrændt og tilintetgjort: 6636 Specier i altonaiske Speciesbanksedler; 4175 Rdlr. slesv. holst. Courant i Assignationer, efter Patentet af 19de December 1810; 26100 Rdlr. i flesv. holst. Courant. i Slesvigholstenske Skatkammerbeviser, a 20 Rdlr. slesvig holstensk Courant; for hvilke Banken har udstedt rentelærende Obligationer. - Denne Masse af Sedler udgjorde 4 Vognmandslæs. De vare i sammenbundne Bundter indpakkede i Sække, og bleve Bundt for Bundt lagde i en dertil indrettet Ovn, hvorunder der lagdes store Favnestykker Brænde. Brændingen varede fra Kl. 8 om Morgenen til henimod Kl. 8 om Aftenen. Randers den 12te Mai. J Onsdags Morges forlod Hs. Durchlauchtighed, Prinds Wilhelm til Hessen, os atter med sit Regiment, for at fortsætte Marschen til Aarhuus, hvor han indtraf igaar. Amtmanden, Hr. Kammerjunker v. Stemann, samt det her garnisonerende Dragonregiments hele Officiercorps, som ved Ankomsten var redet Prindsen imøde, fulgte ham nu ligeledes ved Afreisen paa Veien. Regimentet marscherede om Onsdagen ei længere end til hinside Spørring, og Prindsen selv tog Natteqvarteer hos Hr. Kammerraad Secher paa Schaarupgaard. J Tirsdags Formiddags var her Cour hos Prindsen og derefter stor Parade, som Hs. Durchlauchtighed bivaanede. Ved denne Leilighed glædede han Byens Jndvaanere, der talrigen vare forsamlede paa Torvet, ved at lade sit fortræffelige Musik-Chor spille en Timestid. Til en, i Anledning af den høie Gjæsts Nærværelse, foranstaltet Dine var det 2det jydske Jnfanterie Regiments hele Officiercorps, samt saamange af det her garnisonerende Dragonregiments Officierer, Byens Embedsmænd og Honoratiorer, som Pladsen, i Prindsens Qvarteer hos Hr. Chr. Hald, vilde tillade det, indbuden. Aarhuus den 12te Mai. Hertil indtraf andet Jydske Regiment i Gaarmiddag. Allerede en Miilsvei fra Byen bødes det velkommen af det her garnisonerende Dragonerregiments hele Officeercorps, og udenfor Porten af Hs. Excell. Stiftsbefalingsmanden, Borgmesteren, og Stadshauptmanden. Mangfoldige Mennesker havde benyttet denne Anledning for at giøre en Udvandring i det herlige Foraarsveir. Hs. Durchl. Prinds Wilhelm af Hessen steg af hos Hr. Apotheker Køster, hvor der var truffen Anstalter til den høie Gjæsts Modtagelse. Allerede i Morges blev Regimentet indskibet og afseilede med temmelig god Vind herfra til Siælland.